Diari Oficial de la Generalitat Valenciana


Sumari del DOGV 7028, del 21-05-2013 (2013/4910)

RESOLUCIÓ de 25 de gener de 2013, del secretari autonòmic de Justícia, per la qual s'acorda inscriure l'extinció judicial de la Fundación Pedro Ibarra del Patrimonio Cultural de la Comunidad Valenciana i l'obertura del procediment de liquidació corresponent.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7028

Data del DOGV
:   21-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/4910


Data del document
:   25-01-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 25 de gener de 2013, del secretari autonòmic de Justícia, per la qual s'acorda inscriure l'extinció judicial de la Fundación Pedro Ibarra del Patrimonio Cultural de la Comunidad Valenciana i l'obertura del procediment de liquidació corresponent. [2013/4910]  
Vist l'expedient incoat per a l'extinció de la Fundación Pedro Ibarra del Patrimonio Cultural de la Comunidad Valenciana, d'acord amb els següents   
  
Fets  
Primer. La Fundación Pedro Ibarra del Patrimonio Cultural de la Comunidad Valenciana es va inscriure en el Registre de Fundacions de la Comunitat Valenciana amb el número 172-A, per raó d'una resolució de la secretària autonòmica de Justícia, de la Conselleria de Justícia i Administracions Públiques, de data 25 de setembre de 2007.  
Segon. La Sentència núm. 272/2012 del Jutjat de Primera Instància núm. 11 d'Alacant, de data 10 de desembre de 2012, estima la demanda interposada per la Generalitat contra la Fundación Pedro Ibarra del Patrimonio Cultural de la Comunidad Valenciana en els termes següents:  
  
«... Amb estimació total de la demanda interposada per la Generalitat Valenciana... contra la Fundación Pedro Ibarra pertanyent al Patrimonio Cultural de la Comunidad Valenciana declarada en situació processal de rebel·lia, he d'acordar l'extinció de la Fundació demandada en este procediment, Pedro Ibarra del Patrimonio Cultural de la Generalitat Valenciana, que figura inscrita- en el Servici d'Entitats Jurídiques de la Generalitat amb el número 172...  
En matèria de costes, en haver sigut estimades íntegrament, la demanda ha d'imposar-ne el pagament a la part demandada...»  
  
Fonaments de dret  
Primer. L'article 10 del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Reglament Orgànic i Funcional de la Conselleria de Governació i Justícia, aprovat pel Decret 194/2012, de 21 de desembre, del Consell, determinen que a esta conselleria correspon exercir, entre altres, les competències en matèria de fundacions.   
Segon. L'article 2 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, establix que el protectorat de tals fundacions l'exercix la conselleria competent en matèria de fundacions, i correspon al conseller la titularitat del protectorat, sense perjuí de la possibilitat de la seua delegació o desconcentració.  
Tercer. Esta Secretaria Autonòmica de Justícia és competent per a conéixer i resoldre el present expedient d'inscripció segons que disposen els articles 46 i 47 de l'esmentat Reglament de Fundacions de la Comunitat Valenciana aprovat pel referit Decret 68/2011, així com per a l'obertura del procediment de liquidació atenent al que disposa la Resolució de 15 d'octubre de 2011, de la Conselleria de Justícia i Benestar Social, sobre delegació de l'exercici de competències en la Secretaria Autonòmica de Justícia (DOCV 6656, 22.11.2011).  
  
Quart. Declarada l'extinció de la Fundación Pedro Ibarra del Patrimonio Cultural de la Comunidad Valenciana en virtut de resolució judicial, per Sentència núm. 272/2012 del Jutjat de Primera Instància núm. 11 d'Alacant, de data 10 de desembre de 2012, a l'empara del que establixen els articles 31 i 32 de la Llei 50/2002, de 26 de desembre, de Fundacions, procedix inscriure tal declaració judicial d'extinció de la fundació, així com acordar l'obertura del corresponent procediment de liquidació de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
  
Vist els preceptes legals esmentats i els generals de pertinent aplicació, resolc:  
  
  
Primer  
Inscriure en el Registre de Fundacions de la Comunitat Valenciana la declaració judicial d'extinció de la Fundación Pedro Ibarra del Patrimonio Cultural de la Comunidad Valenciana, en els termes de la Sentència núm. 272/2012 del Jutjat de Primera Instància núm. 11 d'Alacant, de data 10 de desembre de 2012.  
  
Segon  
Acordar l'obertura del procediment de liquidació de la Fundación Pedro Ibarra del Patrimonio Cultural de la Comunidad Valenciana.   
  
  
S'ha de notificar esta resolució que és definitiva en via administrativa. S'hi pot interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, d'acord amb el que establix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa. També s'hi pot interposar, si és el cas, un recurs potestatiu de reposició, en el termini d'un mes, davant del conseller de Governació i Justícia, o qualsevol altre recurs que s'estime procedent.   
  
  
València, 25 de gener de 2013.- El secretari autonòmic de Justícia: Antonio Gastaldi Mateo.